text: Ein modernaður og kreativur skúli!
text: #000000
text: Ein innbjóðandi skúli, við nógvum hugnaligum krókum og spennandi rúmum. Eitt heimligt stað, sum angar av nýbakaðum og osar av kreativiteti. Ein skúli har næmingarnir sleppa at útfolda síni skapandi evni, bæði tá tað snýr seg um mat og handverk.
text: #000001
text: Húsarhaldsskúli Føroya byggir á eina áhugaverda søgu og er ein týðandi mentanarberi í dagsins samfelag. Ein modernaður og kreativur skúli har tað gamla møtir tí nýggja.
text: #000003
text: Endamálið við skúlanum er at reka Húsarhaldsskúla Føroya innan fyri karmarnar, sum ásettir eru í Løgtingslóg nr. 66 frá 13. mai 1992 um húsarhaldsskúlar.
text: #000004
text: Skúlin gevur almennandi undirvísing við serligum atliti til heimið og familjuna.
text: #000005
text: Húsarhaldsskúli Føroya er ein vistarskúli, og tað merkir, at allir næmingar, sum ganga á skúlanum, eisini búgva á skúlanum. Skúlin hevur búpláss fyri 21 næmingum.
text: #000006
text: Tey stytru skeiðini sum HSF heldur í várhálvuni eru vorin ein týðandi táttur í virkseminum hjá skúlanum.
text: #000008
text: Skipa verður fyri ymiskum hondarbeiðsskeiðum, bæði sum vikuskiftisskeið og sum vikuskeið.
text: #000009
text: Undirvíst verður í seyming av vestum og buksum til føroyska mannfólkabúnan.
text: #000010
text: Skeið sum “Heilsugóður matur og handarbeiði” eru afturvendandi tiltøk og skeiðluttakarnir koma úr øllum landinum.
text: #000011
text: Skúlin hevur fylgt við teimum broytingum, sum hava verið rundan um okkum í samfelagnum. Hann er ein nútímans vistarskúli, har pláss er bæði fyri gentum og dreingjum.
text: #000012
text: Hentleikar og hølir á skúlanum er umframt kømur til næmingarnar, undirvísingarhøli, uppihaldshøli/stovur, køkur og venjingarrúm.
text: #000013
text: Ikki skerst burtur, at í mun til tað virksemi ið er, og kundi verið á skúlanum, eru hølisviðurskiftini ikki nøktandi, tí verður arbeitt við víðka teir fysisku karmarnar hjá skúlanum og menna hann framhaldandi.
text: #000014
text: Aftaná loknan 10. flokki 2005 fór eldra dótturin, Annika, á Húsarhaldskúlan í Klaksvík.
text: #000015
text: Heystið og veturin nam hon sær fjølbroyttan kunnleika um matgerð, handarbeiði og aðra viðkomandi teoretiska og praktiska vitan. Umframt at ogna sær góðar almennar førleikar, so menti vistarhaldið samanhald, ábyrgd og virðing, samstundis sum vinaløg blivu knýtt fyri lívið. Sosiala umhvørvið og felagslívið á skúlanum framdi soleiðis gott og mennandi huglag.
text: #000016
text: Annika hevði tí eitt frálíka gott vetrarskeið á Húsarhaldsskúlanum.
text: #000017
text: Hon lærdi ein hóp, treivst væl og mentist í umhvørvinum millum virknar næmingar, dugnaligar og fyrikomandi lærarar og starvsfólk. Trý ár seinni, tá yngra dótturin Monika fór úr 10. flokki, slapp hon eisini inn á Húsarhaldsskúlan. Við okkara góðu royndum stuðlaðu vit eisini Moniku at fara til Klaksvíkar, har hon fekk somu góðu úrtøku og upplivingar á skúlanum sum systurin.
text: #000018
text: Vit kunnu tí sanniliga viðmæla øllum ungum, sum vilja ogna sær undirvísing og lærdóm um matgerð, handaligt arbeiði og menna vinaløg – sum vara fyri lívið, at velja Húsarhaldsskúla Føroya sum góða stigið á leiðini, áðrenn sjøtul verður settur á virknað lívið, verði seg verkligt ella ástøðiligt. Húsarhaldsskúlin lærir næmingarnar bæði at liva og at uppliva.
text: #000019
text: – og fá tíðindi um nær skeiðini byrja
text: #000020